Stesen LRT Asia Jaya

ialah stesen Transit Aliran Ringan yang terletak di Petaling Jaya, Selangor, Malaysia, sebahagian Laluan Kelana Jaya. Stesen ini dinamakan sempena bekas pusat membeli-belah Asia Jaya, yang kini ditukar kepada Hotel Armada pada dekad 1990-an yang terletak di seberang Jalan Utara. Stesen ini dibuka pada 1 September 1998 sebagai sebahagian segmen pertama aliran ini yang melalui 10 stesen bertingkat antara stesen Kelana Jaya dan Pasar Seni.

Ciri-ciri stesen

Lokasi
Stesen Asia Jaya terletak di selatan Seksyen 14 Petaling Jaya, Selangor. Stesen ini terletak kira-kira 300m dari persimpangan Jalan Barat  Lebuhraya Persekutuan. Juga terletak berhampiran stesen ini adalah Seksyen 14 Petaling Jaya, Seksyen 51A Petaling Jaya, pejabat Tenaga Nasional (TNB) cawangan Petaling Jaya, Wisma Lotus, Wisma LYL, City University of Malaysia, Menara Axis, Menara PJ8, Hotel Armada Petaling Jaya, Hotel Sheraton Petaling Jaya, Hotel Hilton Petaling Jaya, The Istara Condominium, Brickfields Asia College (BAC) kampus Petaling Jaya, Kuil Sikh Gurdwara Sahib Petaling Jaya, pangsapuri Millenium Square dan Menara Jaya.

Pelan stesen

Stesen ini adalah stesen bertingkat dengan tiga tingkat: aras platform, aras legar dan aras tanah. Stesen ini mempunyai satu platform tengah di atas ruang legar untuk perkhidmatan Laluan Kelana Jaya. Terdapat kemudahan bagi Orang Kurang Upaya (OKU) seperti platform mesra OKU dan lif. Selain itu, kemudahan parkir disediakan oleh Majlis Bandaraya Petaling Jaya (MBPJ). dan rak basikal yang boleh memuatkan sehingga 20 basikal.

Perkhidmatan bas
Bas RapidKL laluan T786 dan T787 berkhidmat di stesen ini. Bas Seranas laluan 700; bas Wawasan Sutera laluan 710; dan bas RapidKL laluan 750, 770, 772, 780 berkhidmat di hentias bas Asia Jaya bagi bas ke Kuala Lumpur dan hentian bas Menara PJ8 bagi bas ke Subang Jaya/Klang. Bas PJ City laluan PJ01 dan PJ02 berkhidmat di hentian bas Asia Jaya bagi bas menghala ke utara sahaja.

Galeri

Rujukan

Laluan Kelana Jaya
Stesen RapidKL
A